Писмен отчет за дейността на НЧ“Светлина-1914“ с. Орешец ,за изминалата 2018г.

Драги членове на читалище „Светлина-1914г“ с .Орешец,

днес 15.01.2019 г. ,настоятелството на НЧ“Светлина-1914“ с. Орешец с председател Мария Георгиева Ставрева и членове Митка Делчева Николова и Румяна Динева Панайотова ,ще направим отчет за извършената от него дейност за изтеклата 2018г.Ще анализираме дейностите по месеци ,след което Вие ще имате думата на критики и препоръки. И така всяка година през месец януари започваме работа с отбелязване на именните дни на именниците сред нас-Ивановден, Атанасовден. Наред с това се извисява и празникът на родилната помощ или по старому казано „Бабин ден“. В нашето читалище е възприето да се празнува по стар стил-21.01.2018г.Тази година като баба с правнучета бе самодейката Радка Николова. Направен бе ритуалът за подливане на вода, насапунисване на ръце, закичване със здравец и кокиче с пожелание децата да бъдат здрави през цялата година. Празникът завърши с почерпка от баба Радка, а ние пожелахме здраве, щастие и сполука на младото семейство с пожелание за още деца през годината. Празникът приключи след песни, хора, игри и вицове.

Читалищното ръководство не пропусна и тази година да отбележи Денят на Лозаря-„Трифон Зарезан“. Реши се на 14.02.2018г. да се посетят лозята, да се изпълни там ритуала и след това тържеството да продължи в барчето, като се направи курбан за всички членове на читалището. Така и стана. Група самодейци с майстори лозари на чело със секретаря посетиха лозята –зарязаха се и се разчупи пита. Лошото време, обаче не позволи дълго време да се застоят там. На обяд всички желаещи членове на читалището, за здраве, берекет и добра реколта изядоха по курбан. С песни и хора пожелахме да е плодородна и богата годината.

Първи март-„Ден на Самодееца“ .С този празник започна женския месец. За своето добро представяне през 2017г. всички самодейци бяха закичени с мартеничка за здраве и скромен подарък от ръководството. Празникът на жената –„Осми март“ ,групата за автентичен фолклор „ Орешенски баби“ отпразнува в близък ресторант-близкото село Лозен- “Зодиака“. Там в компанията на жените от с. Лозен ,празникът мина неусетно. Накрая всяка самодейка получи подарък и цвете, с пожелание за здраве, много радост и по-нататъшна самодейност.

След 10.03.2018 г. самодейната група започна своята подготовка за участие в Общинския фестивал “Тракийска шевица“. На 31.03.2018г. групата, наред с всички останали ,се представи с изпълнение на 3 песни, изпети на един и два гласа. Участие взеха и солистите Недялка Петкова и Стоил Никленов.

Непосредствено след Великденските празници групата започна подготовка за участие в 8-мия Национален Фолклорен Фестивал „С песните на Кичка Савова“,който се проведе на 21-22 04.2018г. в с. Сладун, Свиленградска Община. В нейна памет се изискваше да се представи една от нейните песни. Множеството групи се представиха с песента „Раде, Раде“, но като най-добро изпълнение акапелно-на двуглас, бе посочено нашето, за което групата бе наградена с парична награда.

Певческата група „Орешенски баби“ бе поканена да участва в откриване на събор в с. Мезек на 12.05.2018г..Тук взе участие само индивидуалния изпълнител Стоил Никленов.

С участието си на 19.05.2018г.в 53-ти Национален събор на народното творчество „Китна Тракия пее и танцува“, групата получи награда за принос в съхранението и препредаването на българския фолклор. А от индивидуалните изпълнители със златен медал бе удостоен Стоил Никленов, за изпълнение на тракийска песен.

Успехите които постигна певческата група през 2017г. и началото на 2018г.ни дадоха кураж да си премерим силите и на фестивали от по-високо ниво. По интернет получихме информация, че от 07.06-11.06.2018г. в гр .Хисар ще се проведе 7-ми Балкански шампионат по фолклор “Евро фолк-Живата вода“ 2018 под егидата на Европейската асоциация на фолклорните фестивали. Предложението бе прието с голяма радост от жените. Условията ,които се предлагаха за участие бяха приемливи за нас. Започна се трескава подготовка ,защото трябваше за 10-те участнички да осигурим автентична Орешенска носия-сукман, престилка, риза, чорапи, кърпа, елече. Последните бяха ушити на всички самодейки еднакви, а за останалите неща, за да се набавят помощ оказаха и хората от селото и бивши самодейки. Освен песни ,на този шампионат можеше да се представят и видове обредни хлябове. Макар и несериозно решихме да представим „Жътвена пита“ с подробно описание на ритуала по време на започване на жътвата. В лицето на Радка Николова, питата бе удостоена с грамота и получи Европейска награда, която пристигна много по-късно. От гр. Хисар се върнахме с 3 медала-Групата бронзов медал, Стоил Никленов златен медал и Недялка Петкова сребърен медал.

За доброто ни представяне на този фестивал съвсем скоро бе награден и художествения ръководител Мария Ставрева на групата с „Грамота за достойното и с високи художествени стойности представяне на ръководеният от него колектив на 7 –ми Фестивал Евро фолк-Живата вода 2018“.

По време на жътвената кампания, групата откликна на поканата получена от с. Странско Старозагорско, за участие в Четиринадесетия Национален фолклорен празник „Тракийски жътварски събор“, проведен на 23.06.2018г.От там групата се завърна със сребърен медал, а от индивидуалните изпълнители-със златен медал-Стоил Никленов.

Месец юни певческата група завърши с участието си в 9-ти Национален Фестивал „Кехлибарен грозд“. Тук освен песни бяха представени и красиви народни носии, женски ,но за различни възрасти-снаха ,мома и свекърва. Носийте бяха истински от минало време, запазени и съхранени до сега от нашите деди. Тук индивидуалните изпълнители Райна Вълчева и Стоил Никленов се завърнаха с бронзови медали, а за най-красива народна носия-диплом.

Месец юли ще го запомним с провеждане на 3-тия Национален Фестивал „На сусама“-с. Доситеево 2018г.

Читалищното ръководство тук реши да се представят индивидуалните изпълнители Райна Вълчева и Стоил Никленов, а останалите самодейци да представят кулинария. Така и стана. Тук индивидуалните изпълнители взеха 1 и 2 -ро място :Стоил Никленов-първо място-златен медал ,а Райна Вълчева -2-ро място сребърен медал.

Празнувахме и Петровден.

След едномесечна почивка ,групата самодейци отбеляза християнския празник „Богородица“-15.08.2018г. с почерпка и веселба.

Втора година вече „Сдружение бизнесът за Харманли“ ,Община Харманли и Историческия Музей, гр. Харманли, организират на 08-09.09.2018г. Фестивал „На Хармана“, който има безконкурсен характер. Заедно с всички останали читалища се представихме с песни и кулинария, която бе харесана от гостите на града. Недялка Петкова се представи с „Навързана баница“, Петра Пулева-„Кекс“, Мария Ставрева-„Зелник“, Петрана Бойдева - „баница със сирене“ ,а Сийка Трендафилова и Митка Делчева със „Гюзлемета със сирене и картофи“, Петра Емандиева с „Катми“.Всичко се продаде много бързо и се набавиха средства за друга кулинария .Месец Октомври е отново наситен с културни мероприятия. Започваме с 01.10.2018г.-„Денят на възрастните хора“, който бе отпразнуван в ресторант бистро в с. Долно Ботево. По-възрастните членове на читалището бяха поздравени за празника с честитки.

07.10.2018г.-Фестивалът на стари градски песни-Свиленград. Тук участва само Стоил Никленов.

27-28.10.2018Г. -10-ти Фолклорен фестивал „Песни край Марица“-с. Доситеево. От там се завърнахме отново с медали. Групата-второ място-Сребърен медал, Стоил Никленов-сребърен медал, Недялка Петкова-бронзов медал.

Читалищното ръководство тази година не подмина да отбележи 01.11.“Денят на Народните Будители“ То взе решение да се отпразнува по по-различен начин, а именно като се подготви разнообразна програма.

1.Доклад за дейността на будителите през епохата на Възраждането.

2.Песни свързани с празника, изпълнени от певческата група-„Хубава си моя горо“, “Пристанала“ и др.

3.Стихове за Ботев, Левски, Караджата и Хаджи Димитър, изпълнени от групата.

4.История на наши учители, будители от 1965г.до 2000г.-Грозданка Огнева.

5.История на наши читалищни дейци-будители-Митка Делчева.

6.Историческа викторина.

Празникът завърши с поднасяне на цветя пред паметника в центъра на с. Орешец.

Ръководството на НЧ“Светлина-1914“с .Орешец получи покана да вземе участие в честването на 90 год. на читалището в с. Иваново, Харманлийско на 11.11.2018г.Макар и в последният момент, ръководството успя да мобилизира групата и да се посети „Празничния концерт“.

 До края на месеца групата не спря своята работа. Направени бяха няколко сбирки за разучаване на автентичен фолклор. Тук в процеса на работа възникна идея за уеднаквяване на носията, като се ушият ризи за всички и се закупят чорапи. Тези предложения станаха реалност. До 06.12.2018г. всичко беше на лице. Със собствени средства се закупиха чорапи и се ушиха ризи. На този ден /06.12.2018 / се отбеляза и Никулден. Групата се отзова на поканата на Радка Николова и Митка Делчева за отпразнуване на Никулден. С много веселие ,радост и закачки празника мина неусетно. На именниците пожелахме много здраве, дълъг живот и сполука.

На свое заседание настоятелството реши Новогодишният празник да се отпразнува колективно с останалите читалища в гр. Харманли с определена дата от общинското ръководство 28.12.2018г.

Макар и с някои отсъствия имаше посещаемост. И така годината приключи. Днес ние сме се събрали да си направим разбор на извършената дейност, да се похвалим и покритикуваме, за да не допускаме същите грешки занапред.

Искам да изтъкна че по програмата за 2018 г. имаме неизпълнени мероприятия, а те са :

Месец април-Не се участвува в събор на плодородието –с.Голямо Асеново, защото не се проведе такъв.

Месец юни-не се участвува в селския събор защото не се проведе такъв

Месец юли-не се проведе среща на двете ръководства/българско и гръцко/ поради по-големи ангажименти на групата.

Месец септември-не се направи основен ремонт на читалището поради ред причини.

Но за сметка на това, ние извършихме мероприятия извън програмата:

-07-11.06.2018-участие в 7-ми Балкански шампионат по фолклор “Живата вода 2018“-гр. Хисар

-на 20.07.2018 отбелязахме празника Петров ден

-08-09.09.2018г.-Участие в Фестивала „На Хармана“ гр. Харманли

-11.11.2018-участие в честването на 90 год. На читалището в с. Иваново, общ. Харманли

-06.12.2018 –отпразнуване на Никулден.

Драги самодейци и членове на НЧ“Светлина-1914“ с. Орешец, това ръководство изкара мандата си от три години. Много трудно. С нов председател и нов секретар, без помощ и архив от старото ръководство, работата се затрудняваше, особено в началото. Но все пак когато човек има желание да работи намира начин и сили, да излезе от затруднената ситуация. Искам да спомена имената на хората, на които съм разчитала през тези години-на първо място на секретаря на Върбово-Маргарита, след нея идва Паулина Христова-Общ. Секретар и не на последно място на членовете на настоятелството. Тук е мястото да отбележа, че Румяна Динева, като член на ръководството ,работи недостатъчно, тъй като почти половин година я няма/зима и лято по 3 месеца/.За да върви работата нормално и се вземат решения законно, бях принудена през тези три години да поставям заместник на нейно място. Сийка Ставрева я заместваше съвсем достойно и отговорно. Тя е човекът ,с който се вземат бързи и точни правилни решения. Все пак за мое оправдание, че сме постигнали много добри успехи искам пред вас да направя отчет на наградите за 2016-2018 г.

Общо медали за 3-те години-22бр.

На групата-8 бр. плюс 1 плакет и 1 парична награда

На индивидуалния изпълнител Стоил Никленов-9бр.

На Недялка Петкова-2бр.

На Райна Вълчева-3бр.

Няма да подмина и помощта на кмета на селото-Величка Митева, която винаги оказва нужната помощ. Тя е човекът ,с който по електронен път се изпращат всички сведения и информация, с нейна помощ се поддържа буден фейсбук на читалището, и се прави обзорната картина на дейността. Тя е човека ,използван и като шофъор за пътуване по участия.

Благодаря на всички ,които са ми помагали.

А сега ако позволите искам да дам предложения за предстоящата работа, периода 2019-2021 год.

Скъпи читалищни членове, ако искате да върви работата на „НЧ“Светлина-1914“ ,изберете си стегнати и отговорни хора за ръководство, които да са постоянно сред Вас, да мислят и милеят за читалището, да решават навреме назрелите проблеми.

Преди да приключа искам да кажа и за книжният фонд на библиотеката, който ни обгражда. Трябва да кажа че имаме запазени, много хубави книги от известни автори. По наше желание ръководството въведе ред сред книгите. Всички бяха описани и преброени, закупени са картони за читатели, така че макар и без официална библиотека, всеки ,който желае може да стане читател. Това се пое от самодейците ,когато имат свободно време. Като най-активен читател мога да спомена Сийка Трендафилова.

Затова настоятелството предлага да се проведе кампания за набиране на книги за родната ни библиотека**- чрез дарение** и се определи Ден за книги.

Драги членове ,мисля ,че с тези редове направих обзор на читалищната дейност за 2018 г.. На добър път през 2019 г.. Да пожелаем на новото ръководство спорна и успешна 2019 г.

с.Орешец Председател:

Дата:15.01.2019 /М.Ставрева/